سمعیاتی صوتیات

سمیعاتی صوتیات یا آڈیٹری فونٹکس (Auditory Phonetics) صوتیات (فونٹکس) کی وہ شاخ ہے جو تقریری آوازوں کو سننے اور آواز کے ادراک (speech perception) سے متعلق ہے۔ اس میں تقریری محرکات (speech stimuli) اور سامع کے ان محرکات پر رد عمل کے درمیان تعلقات کا مطالعہ شامل ہوتا ہے، جو محیطی (peripheral) اور مرکزی (central) سامعہ نظاموں کے میکانزم، بشمول دماغ کے مخصوص علاقوں کے ذریعے ہوتا ہے۔ اسے فونٹکس کی تین بنیادی شاخوں میں سے ایک سمجھا جاتا ہے، باقی دو سمعی صوتیات اور تلفظی صوتیات ہیں، اگرچہ ان کے طریقے اور سوالات بعض اوقات ایک دوسرے سے متداخل ہوتے ہیں۔۔ 

 جسمانی پیمانے اور صوتی احساسات 
آڈیٹری ادراک اور آواز کی وہ جسمانی خصوصیات جو ان کا سبب بنتی ہیں، کے درمیان کوئی براہ راست تعلق نہیں ہوتا۔ جہاں جسمانی (اکوسٹک) خصوصیات کو معروضی طور پر ناپا جا سکتا ہے، وہیں آڈیٹری ادراکی اور ذاتی نوعیت کی ہوتی ہے اور صرف سامعین سے ان کے تجربات پوچھ کر ہی مطالعہ کی جا سکتی ہے۔ ذیل میں جسمانی خصوصیات اور آڈیٹری ادراک کے درمیان کچھ تعلقات دکھائے گئے ہیں:
جسمانی خصوصیتآڈیٹری ادراکشدت یا امپلی ٹیوڈآواز کی شدتبنیادی تعددپچ (pitch)طیفی ساختآواز کا معیاردورانیہآواز کی لمبائی

 سیگمنٹل اور سپراسیگمنٹل 
آڈیٹری فونٹکس، تقریر کے سیگمنٹل (جیسے مصوتے اور مصمتے) اور سپراسیگمنٹل (جیسے زور، لہجہ، تال اور سر لہر) پہلوؤں سے متعلق ہے۔ اگرچہ ان مظاہر کا آڈیٹری ادراک(perception) کے بغیر سیاق و سباق سے بھی مطالعہ کیا جا سکتا ہے، مسلسل تقریر میں یہ تمام متغیرات ایک ساتھ پراسیس ہوتے ہیں اور ان کے درمیان پیچیدہ تعاملات ہوتے ہیں۔ مثال کے طور پر، یہ مشاہدہ کیا گیا ہے کہ مصوتے، جو عموماً اپنے فارمینٹس کی فریکونسی میں ایک دوسرے سے مختلف ہوتے ہیں، ان کی بنیادی فریکونسی (اور ممکنہ طور پر پچ) بھی مختلف ہوتی ہے جومصوتے کی بلندی پر منحصر ہوتی ہے۔ اس طرح، کھلے مصوتوں میں عام طور پر بند مصوتوں کے مقابلے میں کم بنیادی فریکونسی ہوتی ہے اور مصوتے کی پہچان ممکنہ طور پر لہجے کی ادراک/فہم کے ساتھ تعامل کرتی ہے۔

 سمعیاتی اور صدائی صوتیات میں فرق 
سمعیاتی صوتیات یا آڈیٹری فونٹکس تقریری آوازوں کے سننے اوراور سننے والی کی فہم یا ادراک (perception) کے پہلوؤں کے متعلق مطالعہ کرتا ہے۔یعنی یہ دیکھتا ہے کہ انسانی کان اور دماغ آواز کو کیسے سنتے اور سمجھتے ہیں۔ یہ آواز کو ذاتی تجربہ اور دماغی عمل کے ذریعے سمجھتا ہے، یعنی آواز کا انسانی سماعت پر اثر اور اس کی تشریح۔اس کا مقصد یہ جاننا کہ سامع آواز کو کیسے محسوس کرتا ہے، آوازوں کے درمیان فرق کیسے پہچانتا ہے اور آواز کی شناخت کیسے ہوتی ہے۔

صدائی صوتیات یا اکوسٹک فونٹکس تقریری آوازوں کے سائنسی اور جسمانی پہلوؤں کا مطالعہ کرتا ہے۔یعنی یہ آواز کی موجوں (sound waves) کی خصوصیات جیسے شدت، دورانیہ، تعدد (frequency) اور اسپیکٹرم (spectrum) کو ناپتا اور تجزیہ کرتا ہے۔یہ آواز کو ایک فزیکل سگنل کے طور پر دیکھتا ہے جو ہوا میں پھیلتی ہے۔مثال کے طور پر، آواز کی لہر کی بنیادی تعدد یا ویوفارم کی شکل۔اس کا مقصد تقریری آواز کی معروضی خصوصیات کو سمجھنا اور ماپنا ہے (آلات وغیرہ سے)۔

 مزید دیکھیے 

 صدائی صوتیات
 آرٹیکولیٹری فونٹکس
 آڈیٹری برم
 آڈیٹری پروسیسنگ ڈس آرڈر
 آڈیٹری سسٹم
 سماعت (احساس)
 تقریر کے ادراک کا موٹر تھیوری
 نفسیاتی صوتیات
 تقریر کا ادراک

 حوالہ جات 

زمرہ:صوتیات
زمرہ:صدائیات